Sirdaryoda ikkita sher bolasini noqonuniy olib ketayotganlar qo‘lga tushdi

Sirdaryo viloyatida ikkita sher bolasini noqonuniy olib ketayotgan ikki fuqaro ushlandi. Bu haqda viloyat Ekologiya va atrof-muhitni muhofaza qilish boshqarmasi xabar qildi.

Qayd etilishicha, boshqarmaning nazorat bo‘yicha inspeksiyasi inspektorlari hamda viloyat bojxona boshqarmasi xodimlari hamkorlikda reyd tadbiri o‘tkazgan. Unda O‘zbekiston fuqarolari bo‘lgan D.B va A.Sh. ikkita sher bolasini noqonuniy ravishda olib ketayotganda ushlangan.

Sher bolalari tibbiy ko‘rikdan o‘tkazilib vaqtincha saqlash uchun belgilangan joyga joylashtirilgan. Hozirda jonivorlarning sog‘ligi yaxshi ahvolda. Tekshiruv ishlari davom etmoqda.